CELEX: 62005CA0142
Language: et
Date: 2009-06-04 00:00:00
Title: Kohtuasi C-142/05: Euroopa Kohtu (teine koda) 4. juuni 2009 . aasta otsus (Luleå tingsrätt’i (Rootsi) eelotsusetaotlus) — Åklagaren versus Percy Mickelsson, Joakim Roos (Direktiiv 94/25/EÜ — Õigusaktide ühtlustamine — Väikelaevad — Keeld kasutada jette väljaspool avalikke laevatatavaid veeteid — EÜ artiklid 28 ja 30 — Samaväärse toimega meetmed — Turulepääs — Takistus — Keskkonnakaitse — Proportsionaalsus)

1.8.2009   
            
            
               ET
            
            
               Euroopa Liidu Teataja
            
            
               C 180/2
            
         Euroopa Kohtu (teine koda) 4. juuni 2009. aasta otsus (Luleå tingsrätt’i (Rootsi) eelotsusetaotlus) — Åklagaren versus Percy Mickelsson, Joakim Roos
   (Kohtuasi C-142/05) (1)
   
   (Direktiiv 94/25/EÜ - Õigusaktide ühtlustamine - Väikelaevad - Keeld kasutada jette väljaspool avalikke laevatatavaid veeteid - EÜ artiklid 28 ja 30 - Samaväärse toimega meetmed - Turulepääs - Takistus - Keskkonnakaitse - Proportsionaalsus)
   2009/C 180/02
   Kohtumenetluse keel: rootsi
   
      Eelotsusetaotluse esitanud kohus
   
   Luleå tingsrätt
   
      Põhikohtuasja pooled
   
   
      Hageja: Åklagaren
   
      Kostja: Percy Mickelsson, Joakim Roos
   
      Kohtuasja ese
   
   Eelotsusetaotlus — Luleå tingsrätt — EÜ artiklite 28–30 ning Euroopa Parlamendi ja nõukogu 16. juuni 2003. aasta direktiiv 2003/44/EÜ, millega muudetakse direktiivi 94/25/EMÜ lõbusõidulaevu käsitlevate liikmesriikide õigusnormide ühtlustamise kohta (ELT L 214, lk 1), tõlgendamine — Keeld kasutada jette mujal, kui avalikel laevatatavatel veeteedel
   
      Resolutsioon
   
   Euroopa Parlamendi ja nõukogu 16. juuni 1994. aasta direktiiviga 94/25/EÜ väikelaevu käsitlevate liikmesriikide õigus- ja haldusnormide ühtlustamise kohta, mida on muudetud Euroopa Parlamendi ja nõukogu 16. juuni 2003. aasta direktiiviga 2003/44/EÜ, ei ole vastuolus siseriiklikud õigusnormid, mis keskkonnakaitse huvides keelavad jettide kasutamise väljaspool selleks kindlaks määratud veeteid.
   EÜ artiklid 28 ja 30 ei välista selliseid siseriiklikke õigusnorme tingimusel, et:
   
               —
            
            
               pädevad riiklikud ametivõimud on kohustatud võtma ettenähtud rakendusmeetmed, et määrata kindlaks väljaspool avalikke laevatatavaid veeteid asuvad veekogud, kus jettide kasutamine on lubatud,
            
         
               —
            
            
               need riiklikud ametivõimud on tegelikult kasutanud neile selleks antud pädevust ning määranud kindlaks siseriiklikus määruses sätestatud tingimustele vastavad veekogud ning
            
         
               —
            
            
               sellised meetmed võetakse mõistliku tähtaja jooksul arvates selle õigusnormi jõustumisest.
            
         Eelotsusetaotluse esitanud kohtu ülesanne on kontrollida, kas põhikohtuasjas on need tingimused täidetud.
   
      (1)  ELT C 143, 11.6.2005.